internet vaartha 173 Views
వెస్టిండీస్‌పై 98 పరుగులతో నాటౌట్‌
కోల్‌కతా : వెస్టిండీస్‌తో జరుగుతున్న టి20 ప్రపంచ కప్‌ ప్రాక్టీస్‌ మ్యాచ్‌లో భారత ఓపెనర్‌ దూకుడు కనబరిచాడు.కాగా రోహిత్‌ 98 పరుగులతో నాటౌట్‌గా నిలిచాడు. దీంతో వెస్టిండీస్‌ బౌలర్లకు చుక్కలు కనిపించాయి. టాస్‌ గెలిచి బ్యాటింగ్‌ ఎంచుకున్న భారత్‌ జట్టులో ఓపెనర్‌ ధావన్‌ 17 బంతులు ఆడి 3 బౌండరీలు,1 సిక్సర్‌తో 21 పరుగులు చేసి పెవిలియన్‌కు వెళ్లిపోగా,రోహిత్‌ 57 బంతుల్లో 9 బౌండరీలు,7 సిక్సర్లతో 98 పరుగులు చేసి నాటౌట్‌గా నిలిచాడు.కాగా ఈ క్రమంలో యువరాజ్‌ 20 బంతులు ఆడి 3 బౌండరీలు,1 సిక్సర్‌తో రోహిత్‌ మూడవ వికెట్‌కు 7.4 ఓవర్లలో 89 పరుగులు చేయడంతో భారత్‌ భారీ స్కోరు దిశగా దూసుకెళ్లింది.రహానే 7 పరుగులు, జడేజా 10 పరుగులు,నేగి 8 పరుగులకే ఔట్‌కాగా ఎక్కడా రోహిత్‌ జోరు తగ్గలేదు.చివరి వరకు ఆజేయంగా నిలువడంతో భారత్‌ నిర్ణీత 20 ఓవర్లలో 5 వికెట్లకు 185 పరుగులు చేసింది.రోహిత్‌ను ఔట్‌ చేసేందుకు వెస్టిండీస్‌ కెప్టెన్‌ డారెన్‌ సామి తనతో పాటు ఆరు మంది బౌలర్లను ప్రయోగించినా నిరాశనే ఎదురైంది. వెస్టిండీస్‌ బౌలర్లలో సులేమాన్‌ బెన్‌ 2 వికెట్లు,డానెర్‌ సామి,కార్టన్‌,టేలర్‌లు ఒక్కొక్కరు ఒక వికెట్‌ తీసుకున్నారు.